ข้อบังคับมหาวิทยาลัยรามคำแหงข้อบังคับมหาวิทยาลัยรามคำแหงว่าด้วยจรรยาบรรณข้าราชการพนักงานมหาวิทยาลัย และลูกจ้าง มหาวิทยาลัยรามคำแหงพ.ศ. ๒๕๕๑ โดยที่เห็นสมควรมีข้อบังคับมหาวิทยาลัยรามคำแหงว่าด้วยจรรยาบรรณข้าราชการพนักงานมหาวิทยาลัย และลูกจ้าง มหาวิทยาลัยรามคำแหงอาศัยอำนาจตามความในมาตรา๑๘ (๒) และ (๑๒) แห่งพระราชบัญญัติมหาวิทยาลัยรามคำแหง พ.ศ. ๒๕๔๑ มาตรา ๔๕และมาตรา ๖๕/๑ แห่งพระราชบัญญัติระเบียบข้าราชการพลเรือนในสถาบันอุดมศึกษา พ.ศ.๒๕๔๗ และที่แก้ไขเพิ่มเติม (ฉบับที่ ๒) พ.ศ. ๒๕๕๑ และประกาศ ก.พ.อ. เรื่องมาตรฐานของจรรยาบรรณที่พึงมีในสถาบันอุดมศึกษาสภามหาวิทยาลัยรามคำแหงจึงออกข้อบังคับไว้ ดังต่อไปนี้ข้อ๑ ข้อบังคับนี้เรียกว่า ข้อบังคับมหาวิทยาลัยรามคำแหงว่าด้วยจรรยาบรรณข้าราชการพนักงานมหาวิทยาลัย และลูกจ้าง มหาวิทยาลัยรามคำแหง พ.ศ. ๒๕๕๑ข้อ๒ ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ข้อบังคับนี้จรรยาบรรณ หมายความว่าประมวลความประพฤติที่กำหนดขึ้นเพื่อรักษาและส่งเสริมเกียรติคุณ ชื่อเสียง และฐานะครอบคลุมถึงข้าราชการ พนักงานมหาวิทยาลัย และลูกจ้างทุกประเภทตำแหน่งโดยคำนึงถึงลักษณะงาน ลักษณะวิชาชีพ และลักษณะวิชาการจริยธรรม หมายความว่า ธรรมที่เป็นข้อประพฤติปฏิบัติศีลธรรม กฎศีลธรรมอาจารย์ หมายความรวมถึง ผู้ช่วยศาสตราจารย์รองศาสตราจารย์ และศาสตราจารย์ ที่เป็นข้าราชการพลเรือนในสถาบันอุดมศึกษาพนักงานมหาวิทยาลัย หรือลูกจ้างที่เป็นอาจารย์ข้าราชการ หมายความว่าข้าราชการพลเรือนในสถาบันอุดมศึกษา สังกัดมหาวิทยาลัยรามคำแหงพนักงานมหาวิทยาลัย หมายความว่าบุคคลซึ่งมหาวิทยาลัยจ้างปฏิบัติราชการเป็นพนักงานของมหาวิทยาลัยตามภาระงานซึ่งเบิกจ่ายจากงบประมาณแผ่นดิน หรืองบประมาณรายได้ของมหาวิทยาลัยลูกจ้าง หมายความว่าบุคคลซึ่งมหาวิทยาลัยจ้างปฏิบัติงานตามสัญญาจ้างและมีกำหนดระยะเวลาการจ้างโดยได้รับค่าจ้างจากงบประมาณแผ่นดินหรืองบประมาณรายได้ของมหาวิทยาลัย รวมทั้งจากเงินทุนหมุนเวียน และจากโครงการพิเศษก.บ.ม. หมายความว่าคณะกรรมการบริหารงานบุคคลมหาวิทยาลัยรามคำแหงสภามหาวิทยาลัย หมายความว่า สภามหาวิทยาลัยรามคำแหงมหาวิทยาลัย หมายความว่า มหาวิทยาลัยรามคำแหงอธิการบดี หมายความว่าอธิการบดีมหาวิทยาลัยรามคำแหงข้อ๔ ข้าราชการ พนักงานมหาวิทยาลัยและลูกจ้างต้องรักษาจรรยาบรรณอย่างเคร่งครัดโดยมุ่งประสงค์ให้เป็นบุคคลที่มีความประพฤติเป็นแบบอย่างที่ดีมีความสุภาพเรียบร้อย วางตนให้เหมาะสมกับวัฒนธรรมอันดีงามของสังคมไทยมีเกียรติและศักดิ์ศรี อุทิศเวลาให้กับทางราชการอย่างเต็มที่รักษาไว้ซึ่งความสามัคคี ช่วยเหลือเกื้อกูลในการปฏิบัติหน้าที่และต้องมีจริยธรรมและจรรยาบรรณดังนี้๔.๑การยึดมั่นและยืนหยัดในสิ่งที่ถูกต้อง๔.๒ความซื่อสัตย์ สุจริต และความรับผิดชอบ๔.๓การปฏิบัติหน้าที่ด้วยความโปร่งใสและความสามารถตรวจสอบได้๔.๔การปฏิบัติหน้าที่โดยไม่เลือกปฏิบัติ๔.๕การมุ่งผลสัมฤทธิ์ของงาน๔.๖ไม่ใช้อำนาจครอบงำต่อนักศึกษาข้อ๕ อาจารย์พึงมีจรรยาบรรณดังต่อไปนี้๕.๑พึงเป็นผู้ให้ ผู้เติมเต็มความรู้ ความสามารถ ทักษะและจริยธรรมแก่นักศึกษา๕.๒พึงดำรงตนเป็นแบบอย่างที่ดีแก่นักศึกษาและบุคคลทั่วไปทั้งกาย วาจาและใจทั้งต่อหน้าและลับหลัง๕.๓พึงปฏิบัติหน้าที่ด้วยจิตสำนึกรับผิดชอบ เสียสละ อดทน ซื่อสัตย์ สุจริตและโปร่งใสสามารถตรวจสอบได้๕.๔พึงพัฒนาตนเองด้านวิชาการ บุคลิกภาพ และวิสัยทัศน์ให้ทันสมัยอย่างต่อเนื่อง๕.๕พึงสอนนักศึกษาเต็มความสามารถด้วยความบริสุทธิ์ใจ เสมอภาคโดยปฏิบัติต่อนักศึกษาอย่างมีเมตตา เป็นธรรมและไม่ใช้อำนาจครอบงำแก่นักศึกษา๕.๖พึงปฏิบัติหน้าที่โดยมีเสรีภาพทางวิชาการไม่ถูกครอบงำด้วยอิทธิพลหรือผลประโยชน์ทั้งนี้ ต้องไม่ล่วงละเมิดเสรีภาพหรือผลงานของผู้อื่นและยืนหยัดในสิ่งที่ถูกต้อง๕.๗พึงปฏิบัติตามพันธกิจอย่างมีจรรยาบรรณ ด้านการสอน การวิจัยการบริการทางวิชาการแก่สังคม และการทำนุบำรุงศิลปวัฒนธรรม๕.๘พึงส่งเสริม และสร้างความสามัคคีในหมู่คณะ ปฏิบัติตนเยี่ยงกัลยาณมิตรต่อกันและมีส่วนร่วมในการพัฒนามหาวิทยาลัย ชุมชน และประเทศชาติ๕.๙พึงปฏิบัติตนด้วยความรับผิดชอบต่อสังคมและประเทศชาติการไม่ซื่อสัตย์การทุจริต การล่วงละเมิดเสรีภาพหรือผลงานของผู้อื่นหรือการครอบงำนักศึกษาเป็นความผิดจรรยาบรรณ เป็นความผิดวินัยข้อ๖ ข้าราชการ พนักงานมหาวิทยาลัยและลูกจ้างที่มิได้ดำรงตำแหน่งอาจารย์พึงมีจรรยาบรรณ ดังต่อไปนี้๖.๑พึงดำรงตนเป็นแบบอย่างที่ดีต่อผู้บังคับบัญชา ผู้ใต้บังคับบัญชา ผู้ร่วมงานและแก่บุคคลทั่วไปทั้งกายวาจา และใจทั้งต่อหน้าและลับหลัง๖.๒พึงปฏิบัติหน้าที่ด้วยจิตสำนึกรับผิดชอบ เสียสละ อดทน ซื่อสัตย์ สุจริตและโปร่งใสสามารถตรวจสอบได้๖.๓พึงพัฒนาตนเองด้านวิชาการ บุคลิกภาพ ทักษะในการทำงาน และวิสัยทัศน์ให้ทันสมัยอย่างต่อเนื่อง๖.๔พึงปฏิบัติหน้าที่โดยมีเสรีภาพ ไม่ถูกครอบงำด้วยอิทธิพลหรือผลประโยชน์ ทั้งนี้ต้องไม่ล่วงละเมิดเสรีภาพหรือผลงานของผู้อื่น และยืนหยัดในสิ่งที่ถูกต้อง๖.๕พึงปฏิบัติหน้าที่เต็มความสามารถด้วยความบริสุทธิ์ใจ เสมอภาคโดยปฏิบัติต่อผู้รับบริการอย่างมีเมตตา เป็นธรรมและไม่ใช้อำนาจครอบงำ๖.๖พึงปฏิบัติตามพันธกิจอย่างมีจรรยาบรรณ ด้านการสนับสนุนการสอน การวิจัยการบริการทางวิชาการแก่สังคม และการทำนุบำรุงศิลปวัฒนธรรม๖.๗พึงส่งเสริม และสร้างความสามัคคีในหมู่คณะ ปฏิบัติตนเยี่ยงกัลยาณมิตรต่อกันและมีส่วนร่วมในการพัฒนามหาวิทยาลัย ชุมชน และประเทศชาติ๖.๘พึงปฏิบัติตนด้วยความรับผิดชอบต่อสังคมและประเทศชาติการไม่ซื่อสัตย์การทุจริต การล่วงละเมิดเสรีภาพ หรือผลงานของผู้อื่นหรือการครอบงำนักศึกษาเป็นความผิดจรรยาบรรณ เป็นความผิดวินัยข้อ๗การกระทำผิดจรรยาบรรณที่เป็นความผิดวินัยหรือผิดวินัยอย่างร้ายแรงให้ดำเนินการทางวินัยตามกฎหมายว่าด้วยระเบียบข้าราชการพลเรือนในสถาบันอุดมศึกษาถ้าไม่เป็นความผิดวินัยให้ผู้บังคับบัญชาดำเนินการดังนี้๗.๑ตักเตือน หรือ๗.๒สั่งให้ดำเนินการให้ถูกต้องภายในเวลาที่กำหนด หรือ๗.๓ทำทัณฑ์บนเมื่อได้ดำเนินการตามวรรคหนึ่งแล้วให้บันทึกไว้ในทะเบียนประวัติบุคคลด้วยข้อ๘ การกระทำผิดจรรยาบรรณดังต่อไปนี้ให้ถือว่าเป็นการกระทำผิดจรรยาบรรณอย่างร้ายแรง๘.๑การนำผลงานทางวิชาการของผู้อื่นมาเป็นผลงานของตนโดยมิชอบ๘.๒การล่วงละเมิดทางเพศหรือมีความสัมพันธ์ทางเพศกับนักศึกษา ซึ่งมิใช่คู่สมรสของตน๘.๓การเรียก รับ หรือยอมจะรับทรัพย์สินหรือประโยชน์อื่นใดจากนักศึกษาหรือผู้รับบริการเพื่อกระทำการหรือไม่กระทำการใดที่มิชอบ๘.๔การเปิดเผยความลับของนักศึกษาหรือของผู้รับบริการที่ได้จากการปฏิบัติหน้าที่หรือจากความไว้วางใจ โดยมิชอบ ก่อให้เกิดความเสียหายแก่นักศึกษาหรือผู้รับบริการแล้วแต่กรณี๘.๕การสอนหรืออบรมหรือชักชวนนักศึกษาเพื่อให้กระทำการที่รู้อยู่ว่าผิดกฎหมายหรือขัดต่อความสงบเรียบร้อยหรือศีลธรรมอันดีของประชาชนข้อ๙การพิจารณาการลงโทษทางจรรยาบรรณให้ดำเนินการด้วยความบริสุทธิ์ยุติธรรมสุจริต และเที่ยงธรรมข้อ๑๐ให้สภามหาวิทยาลัยแต่งตั้งคณะกรรมการจรรยาบรรณ ประกอบด้วยบุคคลดังต่อไปนี้๑๐.๑กรรมการสภามหาวิทยาลัยที่สภามหาวิทยาลัยมอบหมายหนึ่งคนเป็นประธานกรรมการ๑๐.๒ผู้ทรงคุณวุฒิภายนอก จำนวนหนึ่งคน เป็นกรรมการ๑๐.๓ประธานสภาคณาจารย์เป็นกรรมการ๑๐.๔กรรมการสภามหาวิทยาลัยที่เลือกตั้งจากคณาจารย์ประจำตามที่สภามหาวิทยาลัยมอบหมายจำนวนหนึ่งคนเป็นกรรมการ๑๐.๕กรรมการสภามหาวิทยาลัย ที่ไม่ใช่คณาจารย์ประจำเป็นกรรมการ๑๐.๖ผู้เคยดำรงตำแหน่งกรรมการสภามหาวิทยาลัยตามพระราชบัญญัติมหาวิทยาลัยรามคำแหง พ.ศ.๒๕๔๑ จำนวนหนึ่งคน เป็นกรรมการ๑๐.๗ประธานสภาข้าราชการและลูกจ้าง เป็นกรรมการให้ผู้อำนวยการสำนักงานอธิการบดีหรือผู้อำนวยการกองหนึ่งคนเป็นเลขานุการข้อ๑๑ คณะกรรมการจรรยาบรรณมีวาระการดำรงตำแหน่งสองปีเมื่อดำรงตำแหน่งครบตามวาระอาจได้รับแต่งตั้งอีกวาระหนึ่งได้แต่ไม่เกินสองวาระติดต่อกันข้อ๑๒การวินิจฉัยของคณะกรรมการจรรยาบรรณให้ถือเสียงข้างมากข้อ๑๓คณะกรรมการจรรยาบรรณเป็นองค์กรและกระบวนการดำเนินการทางจรรยาบรรณ และวินิจฉัยการกระทำความผิดจรรยาบรรณที่มีความเป็นอิสระและเป็นกลางผลการพิจารณาผู้กระทำความผิดทางจรรยาบรรณให้นำเสนอ ก.บ.ม. พิจารณาข้อ๑๔มหาวิทยาลัยอาจแต่งตั้งคณะอนุกรรมการฝ่ายต่าง ๆเพื่อช่วยคณะกรรมการจรรยาบรรณดำเนินการทางจรรยาบรรณตามข้อบังคับนี้ ดังนี้๑๔.๑คณะอนุกรรมการฝ่ายดำเนินงานจรรยาบรรณ๑๔.๒คณะอนุกรรมการฝ่ายประเมินงานจรรยาบรรณ๑๔.๓คณะอนุกรรมการฝ่ายสอบสวนข้อเท็จจริง๑๔.๔คณะอนุกรรมการฝ่ายอื่นตามที่เห็นสมควรคณะอนุกรรมการมีวาระดำรงตำแหน่งหนึ่งปีเมื่อดำรงตำแหน่งครบตามวาระอาจได้รับแต่งตั้งอีกวาระหนึ่งได้ แต่ไม่เกินสองวาระติดต่อกันข้อ๑๕ผู้ใดถูกสั่งลงโทษกระทำผิดจรรยาบรรณที่เป็นความผิดวินัยหรือผิดวินัยอย่างร้ายแรง ผู้นั้นมีสิทธิ์อุทธรณ์ต่อคณะกรรมการอุทธรณ์และร้องทุกข์ตามข้อบังคับมหาวิทยาลัยรามคำแหง ว่าด้วยการบริหารงานบุคคล มหาวิทยาลัยรามคำแหงพ.ศ. ๒๕๕๑ข้อ๑๖การริเริ่มดำเนินการทางจรรยาบรรณอาจกระทำได้โดยผู้กล่าวหาหรือผู้บังคับบัญชาขอให้ดำเนินการหรือคณะกรรมการจรรยาบรรณเห็นสมควรสอบสวนข้อ๑๗การสอบสวนและพิจารณาต้องยึดหลักการให้ผู้ถูกกล่าวหาทราบข้อกล่าวหาการรับฟังการแก้ข้อกล่าวหาของผู้ถูกกล่าวหาอย่างเพียงพอการเปิดโอกาสให้มีการคัดค้านผู้สอบสวน หรือกรรมการได้และให้มีการคุ้มครองผู้กล่าวหาหรือพยานข้อ๑๘ให้คณะกรรมการกำหนดแนวทางวิธีปฏิบัติตามจรรยาบรรณวิชาชีพคณาจารย์จัดทำประกาศหรือกำหนดแนววิธีปฏิบัติทางจรรยาบรรณที่ไม่ขัดหรือแย้งกับข้อบังคับนี้บทเฉพาะกาล ข้อ๑๙ให้คณะกรรมการกำหนดแนวทางวิธีปฏิบัติตามจรรยาบรรณวิชาชีพคณาจารย์ที่มหาวิทยาลัยแต่งตั้งเพื่อทำหน้าที่จัดทำประกาศหรือกำหนดแนววิธีปฏิบัติตามจรรยาบรรณวิชาชีพคณาจารย์ก่อนที่ข้อบังคับนี้มีผลใช้บังคับยังคงทำหน้าที่ต่อไปและให้มีหน้าที่ครอบคลุมไปถึงการจัดทำประกาศหรือกำหนดแนวทางวิธีปฏิบัติตามจรรยาบรรณวิชาชีพของข้าราชการพนักงานมหาวิทยาลัยและลูกจ้างตามข้อบังคับนี้ด้วยการจัดทำประกาศหรือกำหนดแนวทางวิธีปฏิบัติตามจรรยาบรรณนี้ให้ดำเนินการโดยความเห็นชอบของ ก.บ.ม.ข้อ๒๐ให้อธิการบดีรักษาการตามข้อบังคับนี้ประกาศ ณ วันที่ ๒๑กรกฎาคม พ.ศ. ๒๕๕๑ประจวบ ไชยสาส์นนายกสภามหาวิทยาลัยรามคำแหงสุกัญญา/พิมพ์๑๙ เมษายน ๒๕๕๔มณฑิตา/ผู้จัดทำ๓ กุมภาพันธ์ ๒๕๕๔วิภา/ตรวจ๒๗ พฤษภาคม ๒๕๕๔